ᱰᱤᱵᱽᱨᱩᱜᱚᱲ

ᱰᱤᱵᱽᱨᱩᱜᱚᱲ ᱫᱚ ᱥᱤᱧᱚᱛ ᱨᱮ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱵᱟᱡᱟᱨ ᱠᱟᱱᱟ ᱾ 

ᱰᱤᱵᱽᱨᱩᱜᱚᱲ ᱵᱟᱡᱟᱨ ᱫᱚ ᱟᱡ ᱞᱮᱠᱟᱛᱮ ᱟᱹᱰᱤ ᱜᱮ ᱪᱚᱨᱚᱠᱟ, ᱡᱟᱦᱟᱸ ᱨᱮᱭᱟᱜ ᱢᱤᱫ ᱯᱟᱦᱴᱟ ᱨᱮᱫᱚ ᱥᱚᱠᱚᱲ ᱵᱚᱠᱚᱲ ᱥᱟᱰᱮ ᱟᱛᱮ ᱞᱤᱸᱜᱤᱱ ᱠᱟᱱ ᱵᱨᱚᱦᱢᱚᱯᱩᱛᱨᱚ ᱱᱟᱹᱭ ᱠᱷᱟᱱ ᱫᱚᱥᱟᱨ ᱯᱟᱦᱴᱟ ᱫᱚ ᱵᱟᱡᱟᱨ ᱨᱮᱭᱟᱜ ᱫᱷᱟᱨᱮ ᱦᱮᱢᱟᱞ ᱵᱩᱨᱩ ᱨᱮᱭᱟᱜ ᱨᱟᱥᱱᱟᱣ ᱞᱟᱛᱟᱨ ᱥᱮᱫ ᱥᱮᱱᱚᱜ ᱠᱟᱱ ᱛᱩᱞᱩᱡ ᱧᱮᱞ ᱧᱟᱢᱚᱜᱼᱟ ᱾ ᱟᱥᱟᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱥᱚᱨᱮᱥ ᱵᱟᱡᱟᱨ ᱠᱷᱚᱱ ᱢᱤᱫ ᱦᱩᱭ ᱠᱚᱜ ᱠᱷᱟᱹᱛᱤᱨ, ᱰᱤᱵᱽᱨᱩᱜᱚᱲ ᱧᱮᱢᱮᱞ ᱨᱮ ᱥᱟᱹᱱᱛᱤ, ᱪᱮᱦᱨᱟᱱ, ᱱᱟᱜᱟᱢ ᱨᱮᱭᱟᱜ ᱨᱚᱝ, ᱟᱨ ᱵᱟᱹᱲᱛᱤ ᱦᱟᱹᱨᱭᱟᱹᱲ ᱠᱚ ᱠᱩᱥᱤᱭᱟᱜ ᱡᱟᱹᱛᱨᱤ ᱠᱚ ᱞᱟᱹᱜᱤᱫ ᱫᱚ ᱟᱹᱰᱤ ᱢᱟᱨᱟᱝ ᱡᱟᱭ ᱜᱮ ᱠᱟᱱᱟ ᱾ ᱰᱤᱵᱽᱨᱩᱜᱚᱲ ᱵᱟᱡᱟᱨ ᱫᱚ ᱟᱥᱟᱢ ᱨᱮᱭᱟᱜ ᱵᱟᱨᱭᱟ ᱢᱩᱠᱷᱤᱭᱟᱹ ᱵᱟᱡᱟᱨ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱡᱟᱦᱟᱸ ᱫᱚ ᱮᱥᱤᱭᱟᱱ ᱩᱛᱱᱟᱹᱣ ᱵᱮᱸᱠ ᱯᱟᱦᱴᱟ ᱠᱷᱚᱱ ᱠᱟᱹᱣᱰᱤ ᱨᱮᱭᱟᱜ ᱜᱚᱲᱚ ᱥᱚᱦᱚᱫ ᱮ ᱧᱟᱢ ᱦᱩᱭ ᱟᱠᱟᱫ-ᱟ ᱾

 ᱰᱤᱵᱽᱨᱩᱜᱚᱲ ᱟᱨ ᱥᱩᱨ ᱥᱩᱯᱩᱨ ᱨᱮᱭᱟᱜ ᱧᱮᱢᱮᱞ ᱴᱚᱴᱷᱟ 

ᱰᱤᱵᱽᱨᱩᱜᱚᱲ ᱪᱟᱦᱟ ᱵᱟᱜᱟᱱ ᱨᱮᱭᱟᱜ ᱢᱤᱫ ᱥᱟᱸᱜᱷᱟᱨ ᱟᱥᱟᱢ ᱨᱮᱭᱟᱜ ᱪᱟᱦᱟ ᱫᱚ ᱡᱮᱜᱮᱛ ᱡᱟᱠᱟᱛ ᱨᱮ ᱥᱚᱨᱮᱥ ᱩᱯᱨᱩᱢ ᱮ ᱟᱢᱮᱴ ᱟᱠᱟᱫ-ᱟ ᱾ ᱟᱨ ᱛᱤᱱ ᱡᱚᱦᱚᱜ ᱱᱚᱣᱟ ᱫᱚ ᱟᱥᱟᱢ ᱨᱮᱭᱟᱜ ᱪᱟᱦᱟ ᱦᱩᱭ ᱠᱚᱜᱼᱟ, ᱩᱱ ᱡᱚᱦᱚᱜ ᱟᱹᱰᱤ ᱜᱟᱱ ᱢᱟᱨᱮ ᱵᱟᱡᱟᱨ ᱡᱮᱞᱮᱠᱟ - ᱰᱤᱵᱽᱨᱩᱜᱚᱲ, ᱴᱤᱸᱥᱩᱠᱤᱭᱟ ᱟᱨ ᱥᱤᱵᱽᱥᱟᱜᱚᱨ ᱫᱷᱟᱹᱵᱤᱡ ᱫᱚ ᱵᱟᱝ ᱥᱮᱴᱮᱨ ᱫᱟᱲᱮᱭᱟᱜᱼᱟ ᱾ ᱩᱠᱷᱟᱹᱱ ᱥᱟᱹᱨᱤ ᱛᱮᱫᱚ, ᱯᱚᱱᱚᱛ ᱨᱮᱭᱟᱜ ᱕᱐% ᱠᱷᱚᱱ ᱦᱚᱸ ᱵᱟᱹᱲᱛᱤ ᱪᱟᱦᱟ ᱱᱚᱣᱟ ᱯᱮᱭᱟ ᱴᱚᱴᱷᱟ ᱠᱷᱚᱱ ᱟᱨᱡᱟᱣᱜ ᱠᱟᱱᱟ ᱾ ᱰᱤᱵᱽᱨᱩᱜᱚᱰ ᱫᱚ ᱥᱤᱧᱚᱛ ᱨᱮ 'ᱪᱟᱦᱟ ᱨᱮᱭᱟᱜ ᱵᱟᱡᱟᱨ' ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜᱼᱟ ᱾ ᱯᱩᱨᱟᱹ ᱵᱟᱡᱟᱨ ᱨᱮ ᱟᱹᱰᱤ ᱜᱟᱱ ᱪᱟᱦᱟ ᱵᱟᱜᱟᱱ ᱢᱮᱱᱟᱜᱼᱟ, ᱡᱟᱦᱟᱸ ᱠᱚᱫᱚ ᱵᱨᱤᱴᱤᱥ ᱚᱢᱚᱲ ᱠᱷᱚᱱ ᱦᱮᱡ ᱟᱹᱜᱩ ᱟᱠᱟᱱᱟ ᱾

 ᱰᱤᱵᱽᱨᱩᱜᱚᱲ ᱥᱟᱸᱜᱷᱟᱨ 

ᱱᱚᱣᱟ ᱪᱟᱭ ᱵᱟᱜᱟᱱ ᱥᱟᱸᱜᱷᱟᱨ ᱵᱮᱜᱚᱨ ᱫᱚ ᱰᱤᱵᱽᱨᱩᱜᱚᱰ ᱫᱟᱬᱟᱱ ᱫᱚ ᱚᱯᱩᱨᱩᱱ ᱜᱮᱭᱟ ᱾ ᱥᱤᱧᱚᱛ ᱨᱮᱭᱟᱜ ᱵᱽᱨᱚᱦᱢᱚᱯᱩᱛᱨᱤ ᱱᱟᱹᱭ ᱫᱚ ᱢᱟᱨᱟᱝ ᱢᱟᱨᱟᱝ ᱱᱟᱹᱭ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱾ ᱡᱚᱛᱚ ᱥᱮᱨᱢᱟ ᱜᱮ ᱱᱚᱣᱟ ᱫᱚ ᱦᱮᱢᱟᱞ ᱵᱩᱨᱩ ᱠᱷᱚᱱ ᱢᱤᱫ ᱟᱹᱰᱤ ᱢᱟᱨᱟᱝ ᱨᱩᱯ ᱛᱮ ᱞᱟᱛᱟᱨ ᱟᱬᱜᱚᱱᱟ ᱟᱨ ᱚᱸᱰᱮᱱᱟᱜ ᱵᱟᱡᱟᱨ ᱱᱟᱜᱟᱨ ᱟᱨ ᱵᱤᱨ ᱵᱩᱨᱩ ᱠᱚ ᱟᱡᱟᱜ ᱵᱟᱱ ᱨᱩᱯ ᱛᱮᱭ ᱥᱟᱬᱜᱚᱢ ᱞᱚᱴᱚᱢ ᱤᱫᱤᱭᱟ ᱾ ᱰᱤᱵᱽᱨᱩᱜᱚᱰ ᱦᱚᱸ ᱵᱨᱚᱦᱚᱯᱩᱛᱨᱚ ᱨᱮᱭᱟᱜ ᱚᱦᱤᱥᱟᱹᱵᱽ ᱞᱤᱸᱜᱤᱱ ᱨᱮᱭᱟᱜ ᱢᱟᱨᱟᱝ ᱨᱩᱯ ᱮ ᱧᱮᱞ ᱟᱠᱟᱫᱼᱟ ᱾ ᱮᱱ ᱦᱚᱸ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱪᱮᱦᱨᱟᱱ ᱫᱚ ᱵᱟᱲᱦᱟᱣ ᱟᱠᱟ ᱜᱮ ᱛᱟᱦᱮᱸᱱᱟ ᱾ ᱟᱨ ᱛᱤᱱ ᱡᱚᱦᱚᱜ ᱥᱟᱹᱱᱛᱤ ᱞᱮᱜᱮᱢ ᱞᱮᱜᱮᱢ ᱨᱮ ᱞᱤᱸᱜᱤᱱ ᱠᱷᱟᱱ ᱱᱚᱣᱟ ᱫᱚ ᱱᱮᱢᱚᱥ ᱮ ᱵᱮᱱᱟᱣᱟ ᱾ 
ᱰᱤᱵᱽᱨᱩᱜᱚᱰ ᱚᱥᱟᱸᱛ ᱱᱟᱹᱭ ᱨᱮᱭᱟᱜ ᱟᱹᱥᱤᱥ ᱠᱷᱚᱱ ᱵᱟᱭ ᱵᱟᱧᱪᱟᱣ ᱫᱟᱲᱮ ᱟᱠᱟᱣᱟᱫᱼᱟ ᱾ ᱟᱨ ᱞᱮᱛᱟᱲ ᱞᱮᱛᱟᱲ ᱱᱩᱭ ᱫᱚ ᱵᱟᱡᱟᱨ ᱨᱮᱭᱟᱜ ᱞᱟᱹᱠᱛᱤ ᱟᱱ ᱚᱝᱜᱚᱥ ᱩᱡᱟᱹᱲ ᱮᱫ ᱵᱩᱰᱟᱹᱣ ᱮᱫᱤᱡ ᱵᱟᱱ ᱮ ᱧᱮᱞ ᱟᱠᱟᱫᱼᱟ ᱾

 ᱰᱤᱵᱽᱨᱩᱜᱚᱲ ᱥᱚᱛᱨᱟ ᱨᱮᱭᱟᱜ ᱥᱟᱸᱜᱷᱟᱨ 

ᱰᱤᱵᱽᱨᱩᱜᱚᱲ ᱨᱮᱭᱟᱜ ᱥᱚᱛᱨᱟ ᱫᱚ ᱰᱤᱵᱽᱨᱩᱜᱚᱲ ᱧᱮᱢᱮᱞ ᱴᱚᱴᱷᱟ ᱨᱮᱭᱟᱜ ᱢᱤᱫ ᱵᱤᱵᱷᱤᱱᱟᱹ ᱨᱩᱯ ᱠᱟᱱᱟ ᱾ ᱚᱦᱳᱢ ᱨᱟᱡᱟ ᱦᱚᱛᱮᱛᱮ ᱯᱟᱹᱪᱷᱞᱟ ᱨᱮ ᱵᱟᱹᱜᱤ ᱜᱤᱰᱤᱭᱟᱫ ᱥᱟᱶᱛᱟᱹᱨᱤ ᱞᱟᱠᱪᱟᱨᱮᱛ ᱫᱚᱨᱵᱟᱨ, ᱞᱟᱠᱪᱟᱨᱮᱛ ᱟᱨ ᱚᱱᱟ ᱥᱟᱶᱛᱮ ᱫᱷᱚᱨᱚᱢ ᱟᱱᱟᱜ ᱜᱟᱶᱛᱟ ᱠᱚᱜᱮ ᱥᱚᱛᱨᱟ ᱫᱚᱠᱚ ᱢᱮᱛᱟᱜᱼᱟ ᱾ ᱱᱚᱣᱟ ᱥᱚᱛᱨᱟ ᱜᱮ ᱰᱤᱵᱽᱨᱩᱜᱚᱰ ᱧᱮᱢᱮᱞ ᱴᱚᱴᱷᱟ ᱨᱮᱭᱟᱜ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ ᱢᱩᱦᱤᱛ ᱠᱟᱱᱟ ᱾

ᱫᱤᱱᱡᱳᱭ ᱥᱚᱛᱨᱟ, ᱠᱳᱞᱤ ᱟᱭᱤ ᱛᱷᱟᱱ ᱟᱨ ᱫᱤᱦᱤᱸᱜᱽ ᱥᱟᱛᱨᱟ ᱫᱟᱬᱟᱱ ᱵᱮᱜᱚᱨ ᱰᱤᱵᱽᱨᱩᱜᱚᱰ ᱫᱟᱬᱟᱱ ᱫᱚ ᱚᱯᱩᱨᱤᱱ ᱜᱮᱭᱟ ᱢᱮᱱᱛᱮ ᱠᱚ ᱢᱟᱱᱟᱣᱟ ᱾ ᱠᱳᱞᱤ ᱟᱭᱤ ᱛᱷᱟᱱ ᱫᱚ ᱟᱥᱟᱢ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱮ ᱛᱷᱟᱱ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱾  ᱱᱚᱣᱟ ᱫᱤᱱᱡᱳᱭ ᱥᱚᱛᱨᱟ ᱟᱨ ᱫᱤᱦᱤᱸᱜᱽ ᱥᱚᱛᱨᱟ ᱫᱚ ᱵᱟᱱᱟᱨ ᱜᱮ ᱱᱟᱜᱟᱢ ᱟᱨ ᱵᱤᱨᱟᱥᱚᱛ ᱥᱟᱶ ᱚᱨᱥᱚᱝ ᱟᱱᱟᱜ ᱨᱩᱯ ᱞᱮᱠᱟᱛᱮ ᱛᱷᱟᱯᱚᱱ ᱢᱮᱱᱟᱜᱼᱟ ᱾ ᱛᱮᱦᱮᱧ ᱱᱚᱣᱟ ᱥᱚᱛᱨᱟ ᱫᱚ ᱟᱥᱟᱢ ᱨᱮᱭᱟᱜ ᱛᱤᱸᱜᱩ ᱠᱮᱴᱮᱡ ᱞᱟᱠᱪᱟᱨᱮᱛ ᱵᱤᱨᱟᱥᱚᱛ ᱨᱩᱯ ᱨᱮ ᱵᱮᱱᱟᱣ ᱦᱩᱭ ᱟᱠᱟᱱᱟ ᱾  

 ᱰᱤᱵᱽᱨᱩᱜᱚᱲ ᱥᱮᱴᱮᱨᱚᱜ ᱦᱚᱨ 

ᱰᱤᱵᱽᱨᱩᱜᱚᱲ ᱫᱚ ᱨᱮᱞ, ᱩᱰᱟᱹᱱ ᱟᱨ ᱥᱚᱲᱚᱠ ᱦᱚᱛᱮᱛᱮ ᱫᱤᱥᱚᱢ ᱨᱮᱭᱟᱜ ᱮᱴᱟᱜ ᱴᱚᱴᱷᱟ ᱠᱷᱚᱱ ᱟᱹᱰᱤ ᱵᱷᱟᱹᱜᱤ ᱞᱮᱠᱟ ᱡᱩᱲᱟᱹᱭ ᱢᱮᱱᱟᱜ-ᱟ ᱾ ᱥᱚᱨᱮᱥ ᱠᱟᱛᱷᱟ ᱫᱚ ᱱᱚᱣᱟ ᱦᱚᱸ ᱠᱟᱱᱟ ᱡᱮ ᱫᱤᱥᱚᱢ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱵᱟᱡᱟᱨ ᱨᱮ ᱰᱤᱵᱽᱨᱩᱜᱚᱲ ᱜᱮ ᱢᱤᱫᱴᱟᱹᱝ ᱱᱚᱝᱠᱟᱱ ᱵᱟᱡᱟᱨ ᱠᱟᱱᱟ ᱡᱟᱦᱟᱸᱨᱮ ᱨᱮᱞ ᱥᱴᱮᱥᱚᱱ ᱢᱮᱱᱟᱜᱼᱟ ᱚᱸᱰᱮ ᱜᱮ ᱩᱰᱟᱹᱱ ᱟᱰᱟ ᱦᱚᱸ ᱢᱮᱱᱟᱜᱼᱟ ᱾ 

 ᱰᱤᱵᱽᱨᱩᱜᱚᱲ ᱨᱮᱭᱟᱜ ᱦᱚᱭᱞᱚᱝ 

ᱰᱤᱵᱽᱨᱩᱜᱚᱲ ᱨᱮᱫᱚ ᱥᱮᱨᱢᱟ ᱡᱟᱠ ᱟᱹᱰᱤ ᱱᱟᱯᱟᱭ ᱦᱚᱭ ᱦᱤᱥᱤᱫ ᱛᱟᱦᱮᱸᱱᱟ ᱾ ᱱᱚᱰᱮᱱᱟᱜ ᱦᱚᱭ ᱦᱤᱥᱤᱫ ᱫᱚ ᱥᱟᱸᱜᱷᱟᱨᱤᱭᱟᱹ ᱠᱚ ᱥᱮᱨᱢᱟ ᱨᱮᱭᱟᱜ ᱡᱟᱦᱟᱸ ᱚᱠᱛᱚ ᱨᱮᱜᱮ ᱱᱚᱣᱟ ᱴᱚᱴᱷᱟ ᱫᱟᱬᱟᱱ ᱨᱮᱭᱟᱜ ᱥᱩᱵᱤᱫᱷᱟᱭ ᱵᱮᱱᱟᱣ ᱟᱠᱚᱣᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 


 Government website
 Dibrugarh University, Dibrugarh-786 004, Assam, India